Frederico I de Lorena

Frederico I ou Ferry I, nado sobre 910/915 e finado en 978Xenealoxía de Frederico, duque de Alta Lotarinxia, no sitio web de Medieval Lands , foi conde de Bar e duque da Alta Lorena. Era fillo de Cunegunda e Wixerico, conde de Bigdau, máis tarde conde palatino de Lorena.
 Traxectoria 
O seu matrimonio con Beatriz de Francia, filla de Hugo o Grande (Robertiano), duque dos francos, e de Eduvixis de Saxonia, filla do emperador Henrique I de Alemaña, deulle en dote a renda lorenesa da abadía de Saint, entre as que se atopaba o abadía de Saint-Mihiel. Mandou construír unha fortaleza en Fains, na fronteira entre o reino de Francia e o reino de Alemaña, e cambiou feudos co bispo de Toul. Así foi como pouco a pouco se foi formando un dominio coherente que se converteu no Condado de Bar.

O ducado de Lotarinxia estaba entón encabezado polo arcebispo Bruno de Colonia, que era irmán de Odón I do Sacro Imperio Romano Xermánico e de Eduvixis de Saxonia, e polo tanto tío da muller de Frederico. Bruno e Odón decidiron en 959 dividir Lorena en dous ducados, e entón Frederico foi viceduque da Alta Lorena. Poucos anos despois, en 977, Frederico recibiu o título de duque da Alta Lorena.

Favoreceu a reforma monástica en Saint-Dié e Moyenmoutier.
 Matrimonio e descendencia 
Casou en 954 coa irmá de Hugo Capeto, Beatriz de Francia, da que tivo a:

 Henrique, morto entre 972 e 978.
 Adalberón II de Metz († 1005), bispo de Verdún e máis tarde bispo de Metz.
 Teodorico ou Thierry I (962/972 - 1027), conde de Bar, duque de Lorena.
 Ida, casada con Radbot de Altenburg, construíu o castelo de Habsburg e estaría entre os antepasados da casa de Habsburgo.

 Notas  

 Véxase tamén 
 Ligazóns externas 
 Friedrich I. Herzog von Ober-Lothringen (959-978)  

Categoría:nados no século X
Categoría:finados en 978
Categoría:condes de Bar
Categoría:duques de Alta Lorena